טניה רוברטס

ויקטוריה לי בלום (באנגלית: Victoria Leigh Blum; 15 באוקטובר 1949 – 4 בינואר 2021), שהייתה ידועה בשם הבמה טניה רוברטס (Tanya Roberts), הייתה שחקנית, מפיקה ודוגמנית אמריקאית ממוצא יהודי.<ref name="FoxDeath"></ref> נודעה בעיקר בזכות תפקידה בעונה האחרונה של סדרת הטלוויזיה "המלאכיות של צ'רלי",<ref></ref> תפקידה כסטייסי סאטון בסרט "רצח בעיניים" מסדרת סרטי ג'יימס בונד, ותפקידה בסדרת הטלוויזיה מופע שנות ה-70. היא הופיעה בתפקיד מידג' פינסיוטי ב-81 פרקים של הסדרה בשנים 1998–2004, אך עזבה את הסדרה לטיפול בבעלה החולה.<ref></ref>

== ביוגרפיה ==
נולדה בשם ויקטוריה לי בלום בברונקס, ניו יורק, בתם השנייה לאב יהודי ממוצא אשכנזי, ולאם נוצרייה ממוצא בריטי.<ref name="Appelbaum"></ref> אביה, תאודור בלום, לימים כירורג פה ולסת נודע באותה עת פירנס את המשפחה מהכנסותיו הצנועות בעבודה בחנות כמוכר עטים נובעים במנהטן.<ref name="lague"></ref> רוברטס ואחותה גדלו במרכז ברונקס.<ref></ref>

מניו יורק היא עברה להתגורר ביחד עם אימה במיסיסוגה, אונטריו, שם התגוררה מספר שנים והחלה לתכנן את קריירת הדוגמנות שלה וליצור תיק צילומים. בגיל 15 עזבה את התיכון וחייתה תקופה מסוימת כטרמפיסטית תידית ברחבי ארצות הברית. בסופו של דבר היא חזרה לעיר ניו יורק והחלה לעסוק בדוגמנות. בעת שהמתינה בתור לקופה בקולנוע פגשה את בארי רוברטס שהיה אז סטודנט לפסיכולוגיה. היא הציעה לו להינשא לה בתחנת הרכבת התחתית והשניים התחתנו במהרה. בעוד שבארי רוברטס המשיך בקריירה שלו כתסריטאי, היא החלה ללמוד ב"אולפן השחקנים" אצל לי סטרסברג ואוטה האגן בשם "טניה רוברטס"<ref name="Toone"></ref> והחלה להופיע בהפקות אוף ברודוויי, בין היתר בהפקות של המחזות "פיקניק" ו"אנטיגונה".

== קריירה ==
רוברטס החלה את דרכה כדוגמנית בפרסומות למוצרים שונים. היא גם הייתה מדריכת מחול בסטודיו לריקוד של ארתור מאריי. הופעת הבכורה שלה בקולנוע הייתה בסרט האימה "כניסה כפויה" (1975).<ref name="BFI"></ref> ולאחריה בסרט הקומי "בנות יאם-יאם" (1976).

בשנת 1977, כשבעלה מטפח קריירת תסריטאות משלו, עברו בני הזוג להוליווד. בשנה שלאחר מכן השתתפה רוברטס בדרמה "אצבעות". בשנת 1979 הופיעה בכמה סרטי קאלט ובכמה פרקי פיילוט לסדרות טלוויזיה שלא צלחו; "חוף זומה" (קומדיה מ-1978), "Pleasure Cove" (1979), ו-"Waikiki" (1980).

בקיץ 1980 נבחרה מתוך כ-2,000 מועמדות להחליף את שלי האק בעונה החמישית של סדרת הטלוויזיה הבלשית "המלאכיות של צ'רלי". רוברטס שיחקה את ג'ולי רוג'רס, לוחמת רחוב שהשתמשה באגרופיה יותר מאשר באקדחה. המפיקים קיוו שנוכחותה של רוברטס תתרום לעליית הרייטינג של הסדרה ותחדש את העניין התקשורתי בה. לפני הופעת הבכורה של העונה הוצגה רוברטס על שער המגזין "פיפל" ובכותרת נשאל האם היא תהיה זו שתצליח להציל את הסדרה.<ref></ref> למרות הופעת בכורה מרשימה של רוברטס בסדרה בנובמבר 1980, הרייטינג של הסדרה המשיך לצנוח עד לביטולה ביוני 1981.<ref></ref>

בשנת 1982 שיחקה רוברטס את קירי, שפחה שחולצה על ידי הגיבור דאר (מארק זינגר) בסרט ההרפתקאות "The Beastmaster" שהפך לסרט פולחן וכלל סצנת שחייה בעירום.<ref></ref> כדי לסייע בקידום הסרט באוקטובר 1982 היא הופיעה בתמונת עירום על שער מגזין "פלייבוי".

רוברטס חזרה לתודעה בשנת 1998 בעקבות הליהוק שלה לסדרה "מופע שנות ה-70", שם גילמה את מידג' פינסיוטי, אימה של דונה. ב-2004 עזבה את התוכנית כדי לטפל בבעלה, התסריטאי בארי רוברטס, שחלה במחלה סופנית ונפטר ב-2006. השניים היו נשואים במשך 32 שנה מאז היותה בת 19. מאז מותו, בחרה רוברטס שלא להינשא בשנית וגם לא הופיעה שוב בסרטים ותוכניות טלוויזיה.<ref></ref>
[[סטייסי קיץ' וטניה רוברטס בשנת 1983]]
היא עזבה את התוכנית לאחר העונה השלישית וחזרה לכמה הופעות אורח מיוחדות בעונה ה-6 וה-7, בשנת 2004. היא פרשה ממשחק בשנת 2005. היא שמרה על נוכחות פעילה ברשתות החברתיות ואירחה שיחות וידאו שונות בפייסבוק ובזום במהלך מגפת הקורונה.<ref name="Blistein"></ref>

== חיים אישיים ==
רוברטס הייתה נשואה לבארי רוברטס משנת 1974 ועד למותו בשנת 2006. לא היו להם ילדים.<ref name="closer"></ref> רוברטס התגוררה בהוליווד הילס, קליפורניה. אחותה ברברה צ'ייס הייתה נשואה לפסיכולוג טימותי לירי.

=== פטירתה ===
ב־24 בדצמבר 2020 רוברטס התמוטטה לפתע לאחר שחזרה הביתה מהליכה עם כלביה.<ref name=":1"></ref><ref></ref> היא הועברה לבית חולים<ref name=":0"></ref> וחוברה למכונת הנשמה.<ref name="Caruso"></ref><ref name=":2"></ref> בתחילה דווח כי רוברטס נפטרה ב-3 בינואר 2021, לאחר שבן זוגה, לאנס אובראיין, אמר למנהלה כי ביקר אותה בבית החולים ו"נפרד ממנה"; אובראיין אמר שהוא לא התכוון לרמוז שהיא נפטרה, אולם היא חולה אנושות כתוצאה מדלקת בדרכי השתן שהחמירה. לאחר הדיווחים המוקדמים, נמסר לאובריאן על ידי בית החולים כי היא נפטרה ב-4 בינואר 2021, והדבר אושר לפרסום למחרת.

== פילמוגרפיה ==
=== קולנוע ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 1975
| כניסה כפויה
| ננסי אולמן
| <ref></ref>
|-
| 1976
| בנות יאם יאם
| אַפּרִיל
|
|-
| 1978
| אצבעות
| ג'ולי
|
|-
| rowspan="3" | 1979
| מלכודת תיירים
| בקי
|<ref name="RottenTomatoes"></ref>
|-
| קליפורניה חולמת
| סטפני
|
|-
| מחבט
| במבי
|
|-
| 1982
|The Beastmaster
| קירי
|
|-
| 1983
| לבבות ושריון
| אנג'ליקה (איזבלה)
|<ref name="Guardian"></ref>
|-
| 1984
| שיינה
| שיינה
|
|-
| 1985
| רצח בעיניים
| סטייסי סאטון
|
|-
| 1986
| חבטת גוף
| קנדס וונדרווגן
|
|-
| 1988
| גיהנום
| קרלי ארנולד
|
|-
| 1990
| עיני לילה
| ניקי
|
|-
| rowspan="2" | 1991
| קודש הקודשים
| לין פוסטר
|
|-
| מכרז משפטי
| ריקי רניק
|
|-
| 1992
| כמעט בהריון
| לינדה אלדרסון
| style="text-align:center;" | וידאו<ref></ref>
|-
| 1993
| חטאי התשוקה
| קיי איגן
|
|-
| 1994
| עמוק בפנים
| שרלוט
|
|}

== קישורים חיצוניים ==

* 

* 

== הערות שוליים ==

קטגוריה:אמריקאיות ממוצא אירי
קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאים ממוצא אירי
קטגוריה:מפיקות קולנוע אמריקאיות
קטגוריה:מפיקי קולנוע אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:נערות בונד
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021